cyanic-selkie/wikianc huggingface dataset:
অ্যান্ডোরার ইতিহাস
১৯৯০ এর দশক থেকে
১৯৯৩ সালের মার্চ মাসে একটি জনপ্রিয় গণভোটের মাধ্যমে একটি নতুন সংবিধানের অনুমোদনের পর অ্যান্ডোরাতে আনুষ্ঠানিকভাবে ১৯৯৩ সালের মে মাসে একটি সংসদীয় গণতন্ত্রে পরিণত হয় । নতুন সংবিধানে ফরাসি এবং স্প্যানিশ রাজকুমারদের সামান্যই ক্ষমতা দিয়েছে । রাজনৈতিক দলগুলির বৈধকরণ এবং একটি স্বাধীন বিচার বিভাগের বিধান সহ নাগরিক অধিকারগুলি ব্যাপকভাবে প্রসারিত হয়েছিল । অ্যান্ডোরা ১৯৯১ সালে ইউরোপীয় সম্প্রদায়ের (বর্তমানে ইউরোপীয় ইউনিয়ন ) সাথে শুল্ক ইউনিয়নে যোগদান করেছিলেন এবং ১৯৯৩ সালের ২৮ জুলাই জাতিসংঘে যোগ দেয় । ১৯৯৪ সালে এটি ইউরোপ কাউন্সিলের সদস্য হন । দেশটি তার রফতানির সম্ভাবনা বাড়ানোর এবং তার ইউরোপীয় প্রতিবেশীদের সাথে অর্থনৈতিক সম্পর্ক বাড়ানোর জন্য উপায় খুঁজছে । ট্যাক্স হ্যাভেন হিসাবে আন্ডোরার অবস্থান এবং এর ব্যাংকিং গোপনীয়তা আইনগুলির কারণে অর্থনীতির আর্থিক পরিষেবা ক্ষেত্র অত্যন্ত গুরুত্বপূর্ণ ।
মালিহাটি তালিবপুর রোড রেলওয়ে স্টেশন
মালিহাটি তালিবপুর রোড রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
জেমস ক্রান্সটন
জেমস ক্রান্সটন (James Cranston; জন্ম: ৯ জানুয়ারি, ১৮৫৯ - মৃত্যু: ১০ ডিসেম্বর, ১৯০৪) ওয়েস্ট মিডল্যান্ডসের বোর্ডস্লি এলাকায় জন্মগ্রহণকারী শৌখিন ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৮৭৬ সাল থেকে ১৮৯৯ সাল পর্যন্ত জেমস ক্রান্সটনের প্রথম-শ্রেণীর খেলোয়াড়ী জীবন চলমান ছিল। ১৭ বছর বয়সে গ্লুচেস্টারশায়ারের পক্ষে প্রথম খেলতে নামেন। দূর্দান্ত ফিল্ডিং ও খাঁটিমানের বামহাতি ব্যাটিং করে সকলের নজর কাড়েন। সোজাভাবে ব্যাট চালাতেন, দর্শনীয় রক্ষণভাগ নিয়ন্ত্রণ করে বেশ জোড়ালোভাবে ড্রাইভ মারতেন।
শৌখিন ক্রিকেটার জেমস ক্রান্সটন সমারসেটের টানটন কলেজে পড়াশুনো সম্পন্ন করেছেন। ১৮৭৬ থেকে ১৮৯৯ সময়কালে গ্লুচেস্টারশায়ারের পক্ষে ১০৩টি প্রথম-শ্রেণীর ক্রিকেট খেলায় অংশ নিয়েছিলেন। বামহাতে মাঝারিসারিতে ব্যাটিংয়ে নামতেন তিনি। এছাড়াও, ১৮৮৬ ও ১৮৮৭ সালে ওয়ারউইকশায়ারের পক্ষে খেলেছেন। ঐ সময়ে অবশ্য ওয়ারউইকশায়ারের প্রথম-শ্রেণীর ক্রিকেট ক্লাব হিসেবে মর্যাদাপ্রাপ্ত ছিল না। ১৮৮৯ সালে পুনরায় গ্লুচেস্টারশায়ারে প্রত্যাবর্তন করেন। ক্রমাগত ওজন বৃদ্ধির ফলে ফিল্ডিংয়ের মান ক্রমশঃ নিচেরদিকে চলে যেতে থাকে। তবে, তার ব্যাটিংয়ের মান বেশ ভালোমানের ছিল। একপর্যায়ে ইংল্যান্ডের অন্যতম সেরা বামহাতি ব্যাটসম্যান হিসেবে বিবেচিত ছিল। ১৮৯০ সালে ডব্লিউ জি গ্রেসের সাথে রান সংগ্রহের গড় ও রান সংগ্রহের দিক দিয়ে খুব কমই ব্যবধান ছিল। এ পর্যায়ে খেলোয়াড়ী জীবনের ব্যক্তিগত সেরা ১৫২ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জেমস ক্রান্সটন। ১১ আগস্ট, ১৮৯০ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯০ সালে সফরকারী অস্ট্রেলিয়া দলের বিপক্ষে একটি টেস্টে অংশগ্রহণ করেছিলেন। ওভালে সিরিজের চূড়ান্ত টেস্টে শেষমুহূর্তে তাকে দলে অন্তর্ভুক্ত করা হয়েছিল। উভয় ইনিংসেই অনবদ্য ভূমিকায় রেখেছিলেন তিনি। ১৬ রান করে দলের সর্বোচ্চ রান সংগ্রহকারী হন। শেষ ইনিংসে ইংল্যান্ডের জয়ের জন্যে প্রয়োজন হয়েছিল মাত্র ৯৫ রান। দলীয় সংগ্রহে ৩৪/৪ থাকা অবস্থায় ব্যাট হাতে মাঠে নামেন। ওয়াল্টার রিডের সাথে জুটি গড়েন। মাত্র ১২ রান দূরে থাকাবস্থায় তিনি আউট হন। এ রান সংগ্রহ করতে আরও চার উইকেট খোঁয়ায় ইংল্যান্ড দল।
১৮৯০ সালের ওভালের ঐ টেস্টটি নিম্নমুখী রানের খেলা হিসেবে পরিগণিত হয়েছিল। তার ইনিংসটি ইংল্যান্ডের দুই উইকেটের ব্যবধানের জয়ে অত্যন্ত গুরুত্বপূর্ণ ভূমিকা পালন করে। এরফলে স্বাগতিক দল অ্যাশেজ সিরিজ জয় করেছিল। উইজডেনে তার ইনিংসটি সম্পর্কে মন্তব্য করা হয় যে, চার্লস টার্নার ও জন ফেরিসের বোলিংয়ের বিপক্ষে তার রক্ষণাত্মক ক্রীড়াশৈলী বেশ দৃষ্টিনন্দন ছিল। এরপর ক্রান্সটন আর কোন টেস্ট খেলার সুযোগ পাননি। এক বছর বাদে খেলাকালীন আঘাত পেলে তার খেলোয়াড়ী জীবন শেষ হয়ে যায়।
অবসর
আট বছর পর অবশ্য সংক্ষিপ্ত সময়ের জন্যে খেলার মাঠে ফিরে এসেছিলেন ও আরও চারটি খেলায় অংশ নিয়েছিলেন তিনি। তবে, ১৮৮৯ ও ১৮৯০ সালের ন্যায় কখনো নিজেকে ফিরিয়ে নিয়ে যেতে পারেননি।
১০ ডিসেম্বর, ১৯০৪ তারিখে মাত্র ৪৫ বছর বয়সে ব্রিস্টল এলাকায় জেমস ক্রান্সটনের দেহাবসান ঘটে।
ডিজনি এক্সডি (কানাডা)
ডিজনি এক্সডি, কোরাস এন্টারটেইনমেন্ট এর মালিকানাধীন একটি কানাডীয় ইংরেজি ভাষার বিশেষত্ব চ্যানেল, যা ২০১৫ সালের ১ ডিসেম্বরে সম্প্রচার শুরু করে। এটি একই নামের মার্কিন টেলিভিশন চ্যানেলের স্থানীয়করণ সংস্করণ, যা ডিজনি ব্র্যান্ডেড টেলিভিশনের থেকে লাইসেন্সের অধীনে পরিচালিত। এটি ৬ থেকে ১৫ বছরের শিশুদের লক্ষ্য করা লাইভ-অ্যাকশন এবং অ্যানিমেটেড অনুষ্ঠানসমূহ প্রচারিত করে।
নকর (১৯৪৩-এর চলচ্চিত্র)
নকর ১৯৪৩ সালের ভারতীয় বলিউড চলচ্চিত্র, যা শওকত হুসেন রিজভী পরিচালিত এবং চন্দ্র মোহন, নূর জাহান ও শোভনা সমর্থ অভিনীত। এটি ১৯৪৩ সালের পঞ্চম সর্বোচ্চ আয় করা ভারতীয় চলচ্চিত্র ছিল।
ডিজনি এক্সডি (কানাডা)
ইতিহাস
ডিজনি এক্সডির কানাডীয় সংস্করণ মূলে ২০১১ সালের ১ জুনে উদ্বোধন করে অ্যাস্ট্রাল মিডিয়া ফ্যামিলি চ্যানেলের একটি স্পিন-অফ হিসেবে, যা আগে ডিজনি চ্যানেল এবং এর স্পিন-অফ ব্র্যান্ডসমূহ থেকে অনুষ্ঠানসমূহের স্বত্ব রেখেছিল। ২০১৩ সালে বেল মিডিয়া অ্যাস্ট্রালকে ক্রয় করার পর কোম্পানিটি ডিজনি এক্সডি এবং এর ভ্রাতৃপ্রতিম চ্যানেলগুলো (ফ্যামিলি চ্যানেল এবং ডিজনি জুনিয়রের ফরাসি এবং ইংরেজি সংস্করণ) ডিএইচএক্স মিডিয়ার কাছে বিক্রি করে। ২০১৫ সালের ১৬ এপ্রিলে কোরাস এন্টারটেইনমেন্ট ঘোষণা করে যে উনারা ডিজনি চ্যানেলের অনুষ্ঠান এবং ব্র্যান্ডের কানাডীয় স্বত্ব ক্রয় করার চুক্তিতে পৌঁছে।
ডিজনি এক্সডির অনুষ্ঠানসমূহ প্রাথমিকভাবে একটি আনুষ্ঠানিক ব্লকে প্রচারিত হয়েছিল ডিজনি চ্যানেলের কানাডীয় সংস্করণে, যা কোরাস উদ্বোধন করেছে ২০১৫ সালের ১ সেপ্টেম্বরে। ডিএইচএক্স দ্বারা মালিকানাধীন ডিজনি এক্সডি ব্র্যান্ড করা চ্যানেলটি ২০১৫ সালের ৯ অক্টোবরে ফ্যামিলি চার্জড নামে পরিবর্তন হয়, এবং পরে ২০২২ সালের ১ মার্চে এটি ওয়াইল্ডব্রেনটিভি নামে পরিবর্তন হয়।
২০১৫ সালের ১ ডিসেম্বরে নতুন কোরাস-মালিকানাধীন ডিজনি এক্সডি একটি অব্যাহতি বিবেচনামূলক সার্ভিস হিসেবে সম্প্রচার শুরু করে। ২০১৭ সালের ১ সেপ্টেম্বরে চ্যানেলটি সিআরটিসির থেকে একটি বিবেচনামূলক সার্ভিস লাইসেন্স গ্রহণ করে।
স্লোগান
থাম্ব|স্লোগানের উদাহরণ স্লোগান একটি ধারণা বা উদ্দেশ্য পুনরাবৃত্তিমূলক অভিব্যক্তি হিসাবে একটি রাজনৈতিক, বাণিজ্যিক, ধর্মীয়, এবং অন্যান্য প্রেক্ষাপটে ব্যবহৃত একটি স্মরণীয় নীতিবাক্য বা শব্দগুচ্ছ। স্লোগান শব্দটি ইংরেজি, এটি এসেছে স্লোগ্রন থেকে যা একটি স্কটিশ গ্যালিক sluagh-ghairm tanmay (sluagh "সেনাবাহিনী", "হোস্ট" + gairm "শোরগোল") এর Anglicisation।
১৪৬০
১৪৬০ গ্রেগরীয় বর্ষপঞ্জির একটি অধিবর্ষ।
পিনাটুবো পর্বত
পিনাটুবো পর্বত বা মাউন্ট পিনাটুবো ফিলিপাইনে অবস্থিত একটি সক্রিয় আগ্নেয়গিরি। এটি ফিলিপাইনের সর্ববৃহৎ এবং সবচেয়ে জনবহুল দ্বীপ 'লুজোন'-এর উত্তরে ফিলিপাইনের একটি প্রশাসনিক এলাকা 'সেন্ট্রাল লুজোন'-এর জামবালেস পর্বতশ্রেণীতে অবস্থিত। এই পর্বতশ্রেণীটি ফিলিপাইনের তিনটি প্রদেশ জামবালেস, টার্লাক এবং পামপাঙ্গার তিব্বতে অবস্থিত। পিনাটুবো পর্বত একটি সক্রিয় 'স্ট্রাটোভলকানো' অর্থাৎ এটি একটি কোণাকৃতির আগ্নেয়গিরি বা কোনিকাল ভলকানো, যা জমাট বাঁধা লাভা এবং টেফ্রা (অগ্ন্যুৎপাতের ফলে উৎপন্ন এক প্রকার বস্তু যা খণ্ডাকারে থাকে)-এর অসংখ্য স্তর জমে জমে তৈরী হয়। ১৯৯১ সালে এটিতে প্রাক-অগ্ন্যুৎপাতের ঘটনা ঘটে যেটিকে মূলত কোন আগ্নেয়গিরির সক্রিয় হবার আগের প্রস্তুতি হিসেবে গণ্য করা হয়। এ ঘটনাটির আগে এর অগ্ন্যুৎপাতের ইতিহাস বলতে গেলে প্রায় অজানাই ছিল। পিনাটুবোর গভীর অরণ্যগুলোতে ফিলিপাইনের 'আয়েটা' জাতির জনগণের বসতি বিদ্যমান।
রাজিন্দর কাউর ভাট্টাল
রাজিন্দর কাউর ভাট্টাল একজন ভারতীয় রাজনীতিবিদ। তিনি ভারতীয় জাতীয় কংগ্রেসের রাজনীতির সাথে যুক্ত। তিনি পাঞ্জাবের চতুর্দশ মুখ্যমন্ত্রী হিসেবে দায়িত্ব পালন করেছিলেন। তিনি এখনপর্যন্ত পাঞ্জাবের প্রথম ও একমাত্র নারী, যিনি রাজ্যের মুখ্যমন্ত্রীর দায়িত্ব পালন করেছেন। তিনি ভারতের অষ্টম নারী মুখ্যমন্ত্রী। ১৯৯২ সাল থেকে ২০১৭ সাল পর্যন্ত তিনি পাঞ্জাবের লেহরা বিধানসভা আসন থেকে পাঁচবার নির্বাচিত হয়েছেন।তিনি পাঞ্জাব থেকে ভারতের প্রথম মহিলা মুখ্যমন্ত্রী ছিলেন এবং মুখ্যমন্ত্রী পদের পরে তিনি প্রথম উপ-মুখ্যমন্ত্রী ছিলেন।
প্রারম্ভিক জীবন
১৯৪৫ সালের সেপ্টেম্বর মাসের ৩০ তারিখে অবিভক্ত ভারতের অবিভক্ত পাঞ্জাব প্রদেশের লাহোরে জন্মগ্রহণ করেন। তার পিতার নাম হিরা সিং ভাট্টাল ও তার মাতার নাম হরনাম কাউর।
রাজনৈতিক জীবন
১৯৯৪ সালে, রাজিন্দর কাউর ভাট্টাল, চণ্ডীগড়ে রাজ্য সরকারের শিক্ষামন্ত্রী ছিলেন। হরচরণ সিং ব্রারের মৃত্যুর পর তিনি পাঞ্জাবের মুখ্যমন্ত্রী পদে অধিষ্ঠিত হন এবং রাজ্যের ইতিহাসে প্রথম ও ভারতের ইতিহাসে অষ্টম নারী হিসেবে মুখ্যমন্ত্রীর দায়িত্ব পালন করেন। তিনি ১৯৯৬ সালের এপ্রিল মাস থেকে ১৯৯৭ সালের ফেব্রুয়ারি মাস পর্যন্ত দায়িত্ব পালন করেছিলেন। ১৯৯৬ সালের ডিসেম্বর মাসে তিনি রাজ্যের ক্ষুদ্র কৃষকদের মাঝে বিনামূল্যে বিদ্যুৎ সরবরাহ শুরু করেন, যা ব্যাপকভাবে প্রশংসিত হয়।
১৯৯৭ সালের ফেব্রুয়ারি মাসে, অনুষ্ঠিত পাঞ্জাব বিধানসভা নির্বাচনে, ভারতীয় জাতীয় কংগ্রেস পরাজিত হলে তাকে মুখ্যমন্ত্রীর পদ থেকে সরে দাঁড়াতে হয়। সে বছরের মে মাসে সিং রণধাওয়ার কাছ থেকে তিনি প্রাদেশিক কংগ্রেস কমিটিত সভাপতির দায়িত্ব গ্রহণ করেন। এর পর, ১৯৯৮ সালের নভেম্বর মাস পর্যন্ত, চৌধুরী জগজিৎ সিং এর দায়িত্ব লাভের পূর্বে, তিনি বিধানসভার কংগ্রেস সদস্যদের নেত্রী ছিলেন। তার পরিবর্তে জগজিৎ সিং-এর দায়িত্ব গ্রহণের পিছনে অমরিন্দর সিং-এর হাত ছিল বলে বিশ্বাস করা হয়। ২০০৩ সালে, ভাট্টাল, অমরিন্দর সিংকে মুখ্যমন্ত্রীর পদ থেকে সরানোর জন্য প্রকাশ্যে অঙ্গীকার করেন। তাকে সমর্থন জানান প্রাদেশিক কংগ্রেসের প্রায় ১২ জন এমএলএ। তাঁদের মধ্যকার এই বিরোধ কেন্দ্রীয় কংগ্রেস নেতৃত্ব নিরসনের উদ্যোগ নেয়। কিন্তু, প্রাথমিকভাবে, তিনি অমরিন্দর সিং-এর অপসারণ বাদে কোন ধরনের সমঝোতায় আসতে চান নি।
২০০৪ সালের জানুয়ারি মাসে, রাজিন্দর কাউর ভাট্টাল ডেপুটি চিফ মিনিস্টারের দায়িত্ব গ্রহণ করেন। তিনি জানান যে, কংগ্রেস নেত্রী সোনিয়া গান্ধীর আহবানে তিনি এই দায়িত্ব গ্রহণ করেছেন। ২০০৭ সালের মার্চে তিনি প্রাদেশিক বিধানসভার কংগ্রেসী এমএলএ-দের নেত্রী নির্বাচিত হন। এসবের পরও তাঁদের মধ্যকার বিরোধ থেমে থাকে নি। এসময় আবারও কেন্দ্রীয় কংগ্রেস নেতৃত্ব তাঁদের বিরোধ নিরসনের উদ্যোগ নেয়।
এই সময়ে তিনি আদালতে তার বিরুদ্ধে আনা দুর্নীতির অভিযোগের মোকাবেলা করেন। তিনি এই সময়ে কৃষকদের জন্য ঋণ মকুব প্রকল্প চালুর জন্য সরকারকে চাপ প্রয়োগ করেন এবং এতে সফল হন।
২০১৬ সালের নভেম্বরে ভারতীয় সুপ্রিম কোর্ট শতদ্রু-যমুনা সংযোগ নিয়ে পাঞ্জাবের পরিবর্তে হরিয়ানার পক্ষে রায় দিলে পাঞ্জাব বিধানসভার বিরোধী দল ভারতীয় জাতীয় কংগ্রেসের ৪২ জন সদস্য একসাথে বিধানসভা থেকে পদত্যাগ করেন, যাঁদের মধ্যে তিনি ছিলেন অন্যতম। বিষয়টি ভারতীয় রাজনৈতিক অঙ্গনে আলোচনার জন্ম দেয়।
ব্যক্তিগত জীবন
তিনি সানগ্রুর জেলার লেহরাগাগার চাঙ্গালিওয়ালা গ্রামে লাল সিং সিধুর সাথে বিবাহবন্ধনে আবদ্ধ হন। এই দম্পতির দুইজন সন্তান আছে, এক ছেলে ও এক মেয়ে।
জায়েদা খাতুন
জায়েদা খাতুন একজন বাংলাদেশী রাজনীতিবিদ ও গাজীপুর সিটি কর্পোরেশনের ৩য় মেয়র। ২০২৩ সালে গাজীপুর সিটি কর্পোরেশন নির্বাচনে তিনি স্বতন্ত্র প্রার্থী হিসাবে নির্বাচিত হন। তিনি গাজীপুর সিটি কর্পোরেশনের প্রথম নারী মেয়র। তিনি গাজীপুর সিটি কর্পোরেশনের সাবেক মেয়র জাহাঙ্গীর আলম চৌধুরীর মা।
প্রাথমিক জীবন
জায়েদা গাজীপুর সিটি করপোরেশনের কানাইয়া এলাকায় ১৯৬২ সালে ১০ ফেব্রুয়ারি জন্মগ্রহণ করেন। তার স্বামী মিজানুর রহমান ২০১৮ সালে মারা যান। তিনি দুই ছেলে ও এক মেয়ের জননী।
রাজনীতি জীবন
জায়েদার রাজনীতিতে প্রবেশ তার ছেলে জাহাঙ্গীর আলমকে আওয়ামী লীগ থেকে বহিষ্কার করার পর থেকে। গাজীপুর সিটি কর্পোরেশন নির্বাচন- ২০২৩ সাধারণ ভোটারদের মধ্যে সহানুভূতি সৃষ্টি করেছিল। তার নির্বাচনী প্রচারণার মূল কথা ছিলো তার ছেলের মেয়র থাকাকালীন তার অ-সমাপ্ত উন্নয়ন কাজের পরিপূর্ণ রুপে প্রকাশ করা
সিটি কর্পোরেশন নির্বাচন ২০২৩
জায়েদা খাতুন স্বতন্ত্র প্রার্থী হিসেবে গাজীপুর সিটি কর্পোরেশনের নির্বাচনে নৌকার প্রার্থী আজমত উল্লা খানকে পরাজিত করে গাজীপুরের নগরমাতা হন। ৪৮০টি কেন্দ্রের ফলাফলে আজমত উল্লা খান (নৌকা) পান ২ লক্ষ ২২ হাজার ৭৩৭ ভোট ও জায়েদা খাতুন (টেবিল ঘড়ি) পান ২ লক্ষ ৩৮ হাজার ৯৩৪ ভোট। ১৬ হাজার ১৯৭ ভোটে এগিয়ে থেকে জায়েদা খাতুন বিজয়ী হন।
নন্দী (পদবি)
নন্দী হল একটি ভারতীয় পদবি যার অর্থ আনন্দদায়ক (সংস্কৃত আনান্দ থেকে)। নন্দী ব্রাহ্মণদের একটি আদি পদবি। রাঢ়ী ব্রাহ্মণদের ঊনষাটটি গাঞি পদবির মধ্যে নন্দী একটি। যা বর্তমানে ব্রাহ্মণ, কায়স্থ, বৈদ্য তথা বর্ণহিন্দু জাতির মধ্যে প্রচলিত। পদবিটি বাংলাদেশ সহ ভারতের পশ্চিমবঙ্গ, আসাম, উড়িষ্যায় বিশেষভাবে লক্ষ করা যায়।
শুনগুরা গঠন
শুনগুরা গঠন হচ্ছে এক প্রকার পাথরের স্তরের গঠন; যা ইথিওপিয়ার অমো নদীর অববাহিকায় অবস্থিত। এটি প্লায়োসিন - নিম্ন প্লেইস্টোসিন সময়কার। এখানে অলদুয়ান সামগ্রী পাওয়া গিয়েছে; যা থেকে সিদ্ধান্তে আসা গিয়েছে: এইসব পাথরের দ্রব্য; প্রথমদিকের হোমিনিনরা ব্যবহার করত।
দ্যা ললিত গ্রান্ড প্যালেস হোটেল
দ্যা ললিত গ্রান্ড প্যালেস হোটেল ভারতের কাশ্মীরের শ্রীনগরে অবস্থিত৷ এটি পূর্বে গুলাব ভবন নামে পরিচিত ছিল৷ চারদিকে হিমালয় বেষ্টিত এবং ডাল লেকের অপরূপ পরিবেশে অবস্থিত হোটেলটি অনেক পর্যটক ও দর্শনার্থীদের জন্য অন্যতম আকর্ষনীয় একটি গন্তব্য৷ দ্যা ললিত গ্রান্ড প্যালেস, শ্রীনগর পূর্বের মহারাজাদের বাসস্থান হিসাবে ব্যবহৃত হত৷ বর্তমানে সুন্দরভাবে সংস্কারের মাধ্যমে এটিকে একটি অন্যতম সুষমামন্ডিত হোটেলে রূপান্তরিত করা হয়েছে৷
অবস্থান
দ্যা ললিত গ্রান্ড প্যালেস হোটেলটি ভারতের কাশ্মীরের শ্রীনগরে ডাল লেকের নিকটে অবস্থিত৷ এটি শ্রীনগর আন্তর্জাতিক বিমানবন্দর হতে ১৮ কিলোমিটার(গাড়ি পথে ৪৫ মিনিটের রাস্তা) এবং ট্যুরিস্ট রিসিপশন সেন্টার হতে গাড়ি পথে ১৫ মিনিট দূরত্বে অবস্থিত৷ হোটেলটি হতে সবচেয়ে নিকটের রেলওয়ে স্টেশন হচ্ছে জম্মু৷
ইতিহাস
১৯১০ সালে মহারাজা প্রতাপ সিং ভবনটি নির্মাণ করেন৷ হোটেলটি ভারতের বিভিন্ন ঐতিহাসিক ঘটনা এবং কাল পরিক্রমার অন্যতম স্বাক্ষী৷ হোটেলটিতে লর্ড মাউন্টব্যাটেনের মত ঐতিহাসিক ব্যক্তিত্ব আতিথ্য গ্রহণ করেছেন৷ এছাড়া এর আঙিনায় অবস্থিত চিনার গাছের তলায় মহাত্মা গান্ধী ও মহারাজা হরি সিং এর মত ব্যক্তিত্বরা সমবেত হয়েছেন এবং সমাবেশের স্থান হিসাবে ব্যবহার করেছেন৷
মহারাজা হরি সিং এবং তার স্ত্রী প্রায়ই তাদের প্রাসাদে মেহমানদের দাওয়াত করতেন এবং নিজেরা রান্না করে খাওয়াতেন৷ ভবনটির প্রধান আঙিনা এবং এর চারপাশের লন মহারাজা ও আমন্ত্রিত অতিথিদের সমাবেশ এবং আড্ডার স্থান হিসাবে ব্যবহৃত হত৷
মহারাজার বিশেষ অতিথিদের মধ্য একজন, লর্ড মাউন্টব্যাটেন ১৯৪৭ সালে প্রাসাদটির ভাইসরয় স্যুইটে অবস্থান করেন৷ যে চিনার গাছের তলায় গান্ধীজি এবং মহারাজা হরি সিং মিলিত হয়েছিলেন এবং আলোচনা করেছিলেন, তা এখনও বর্তমান রয়েছে৷ ভারতের স্বাধীনতা পরবর্তী বছরে মহারাজা হরি সিং মুম্বাই চলে যান এবং তখন গুলাব ভবনকে দ্যা গ্রান্ড প্যালেস হোটেলে রূপান্তরিত করা হয়৷ যা, ১৯৫৬ সালে ছিল শ্রীনগরের একমাত্র পাঁচ তারকা হোটেল৷
সার্ভিসসমূহ
হোটেলটিতে অতিথিদের আরামদায়ক অবস্থানের জন্য বিলাসবহুল কক্ষ রয়েছে৷ রূমগুলোর মধ্য স্মোকিং ও নন-স্মোকিং রূমেরও সুবিধা বিদ্যমান রয়েছে৷  বিভিন্ন সার্ভিসসমূহের মধ্য রয়েছে উন্নতমানের ও সুস্বাদু খাবার পরিবেশনের জন্য রেস্টুরেন্ট(দ্যা চিনার গার্ডেন, দ্যা চিনার-দ্যা অল ডে কফি শপ), সুইমিং পুল সুবিধা, স্পা, কেনাকাটার জন্য শপিং মল, মিটিং বা কনফারেন্সের জন্য রূম, জিম, ব্যাংকোয়েট সার্ভিস, বার(ডাল বার), বিজনেস সেন্টার, ট্রাভেল ডেস্ক, লকার, মানি এক্সচেঞ্জার ইত্যাদি৷ অবস্থানরত অতিথিদের জন্য হোটেলটিতে ওয়াই-ফাই সুবিধাও বিদ্যমান রয়েছে৷
নজরানা (১৯৪২-এর চলচ্চিত্র)
নজরানা একটি বলিউড চলচ্চিত্র। এটি ১৯৪২ সালে মুক্তি পেয়েছিল।
কিয়োতো বিশ্ববিদ্যালয়
কিয়োতো বিশ্ববিদ্যালয় জাপানের কিয়োটোতে অবস্থিত একটি বিশ্ববিদ্যালয়।
১৪৬১
১৪৬১ গ্রেগরীয় বর্ষপঞ্জির একটি সাধারণ বছর।
দুর্গামোহন দাশ
দুর্গামোহন দাশ (জন্ম: নভেম্বর ১৮৪১ - ডিসেম্বর ১৮৯৭) (ইংরেজি: Durgamohan Das) একজন সমাজ সংস্কারক এবং ঊনবিংশ শতকের বাংলার নবজাগরণের একজন উল্লেখযোগ্য ব্যক্তিত্ব ।
প্রথম জীবন ও পরিবার
দুর্গামোহন দাশের আদি নিবাস ও জন্মস্থান বর্তমান বাংলাদেশের ঢাকার বিক্রমপুরের(বর্তমান মুন্সীগঞ্জের টঙ্গীবাড়ী উপজেলার) তেলিরবাগ গ্রামের বিখ্যাত দাশ পরিবারে । তার বাবার নাম কাশীশ্বর দাশ । দুর্গা মোহন দাশের ভাইয়ের নাম ভুবন মোহন দাস যিনি দেশ বন্ধু চিত্তরঞ্জন দাসের বাবা।অর্থাৎ চিত্তরঞ্জন দাশ দুর্গা মোহন দাশের ভাতিজা। দাশ পরিবারটি মূলত আইনজীবী পরিবার ছিল। তার বাবার কর্মস্থল বরিশালে চৌদ্দ বছর বয়সে প্রদর্শনী বৃত্তিলাভ করে তিনি কলকাতার প্রেসিডেন্সি কলেজে পড়া আরম্ভ করেন । ১৮৬১ খ্রিষ্টাব্দে আইনের প্রথম পরীক্ষা লাইসেন্সিয়েট অফ ল উত্তীর্ণ হয়ে তিনি কলকাতা সদর আদালতে আইনজীবী হিসাবে কাজ আরম্ভ করেন । ১৮৬৩ খ্রিষ্টাব্দে বরিশালে গিয়ে সরকারি উকিল হন । ১৮৭০ খ্রিষ্টাব্দে কলকাতায় এসে ওকালতি আরম্ভ করে ক্রমে প্রতিষ্ঠা পান । তার পুত্রদের মধ্যে এস.আর. দাশ এবং বিচারপতি জ্যোতিষরঞ্জন দাশের নাম উল্লেখযোগ্য । অবলা বসু এবং সরলা রায় তার দুই কন্যা । বিখ্যাত বিজ্ঞানী জগদীশচন্দ্র বসু এবং দার্শনিক প্রসন্নকুমার রায় তার দুই জামাতা । দেশবন্ধু চিত্তরঞ্জন দাশ তার ভ্রাতুষ্পুত্র ।
সমাজসেবা
১২৭১ বঙ্গাব্দে তার প্রচেষ্টাতে বরিশালে দুটি কায়স্থ বালবিধবার আবার বিবাহ হয় । পূর্ববঙ্গে এই প্রচেষ্টা ছিল প্রথম । এর জন্য তাকে বহু সামাজিক এবং আর্থিক পীড়ন সহ্য করতে হয় । পরে তার চেষ্টায় বরিশালে আরো কয়েকজন বিধবার বিবাহ হয় । বাবার মৃত্যুর পর তিনি অল্পবয়স্কা বিধবা সৎমার আবার বিবাহ দিয়েছিলেন । নিজে বিপত্নীক হবার পর অতুলপ্রসাদ সেনের বিধবা মা কে বিবাহ করেন । ১৮৭২ খ্রিষ্টাব্দে তিনি আইন তৈরি হলে এইরকম বিবাহের জন্য অন্যতম ভারপ্রাপ্ত কর্মচারী নিযুক্ত হন ।
কলকাতায় আনন্দমোহন বসু, দ্বারকানাথ গঙ্গোপাধ্যায়, শিবনাথ শাস্ত্রী, রজনীনাথ রায় প্রমুখদের সাথে স্ত্রীশিক্ষা এবং মেয়েদের উন্নতিবিধানে নানা কাজ করেন । উদ্ধারপ্রাপ্ত বালবিধবা এবং কুলীন মেয়েদের নিজের বাড়িতে আশ্রয় দিতেন । এই সমস্ত বালিকাদের শিক্ষার জন্য ১৩ সেপ্টেম্বর ১৮৭৩ খ্রিষ্টাব্দে হিন্দু মহিলা বিদ্যালয় এবং এটি বন্ধ হবার পর ১ জুন ১৮৭৬ খ্রিষ্টাব্দে বঙ্গ মহিলা বিদ্যালয় তাদের মিলিত চেষ্টায় স্থাপিত হয়েছিল ।
ব্রাহ্ম ধর্ম
প্রধানত তার প্রচেষ্টায় ও অর্থসাহায্যে বরিশাল ব্রাহ্মমন্দির প্রতিষ্ঠিত হয়েছিল । কলকাতায় নব্য ব্রাহ্মদের একটি ছোট দলের তিনি নেতা ছিলেন । তিনি সাধারণ ব্রাহ্মসমাজের প্রতিষ্ঠাতা ও সদস্যদের মধ্যে অন্যতম ছিলেন ।
রাজনীতি
১৮৭৬ খ্রিষ্টাব্দে তিনি কলকাতা পৌরসভার সদস্য হন । ভারতসভার তিনি অন্যতম পৃষ্ঠপোষক ছিলেন ।
সিলেট পল্লী বিদ্যুৎ সমিতি-২
সিলেট পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। সিলেট পল্লী বিদ্যুৎ সমিতি-২ সিলেট বিভাগের সিলেট জেলায় ২টি জোনাল অফিস, ২টি সাব-জোনাল অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। সিলেট পল্লী বিদ্যুৎ সমিতি-২ প্রতিষ্ঠিত হয় ১৯৯৮ সালের ৬ মে।
২০০১ সালে বাগেরহাট বোমা হামলা
২০০১ সালে বাগেরহাট বোমা হামলা বলতে ২৩শে সেপ্টেম্বর ২০০১ সালে বাগেরহাটে শেখ হাসিনার নেতৃত্বে বাংলাদেশ আওয়ামী লীগের একটি নির্বাচনী সমাবেশের উপর বোমা হামলাকে বোঝায়। এতে নয় জনের মৃত্যু হয়।
সিলেট পল্লী বিদ্যুৎ সমিতি-২
ইতিহাস
সিলেট পল্লী বিদ্যুৎ সমিতি-২ নিবন্ধিত হয় ১৯৯৮ সালে এবংবিদ্যুতায়িত হয় ১৯৯৯ সালে। এ সমিতির অধীনে ৭টি উপজেলা, ৪১টি ইউনিয়ন ও ১২১৪টি গ্রাম রয়েছে। এর সদর দপ্তর সিলেটের জৈন্তাপুরে অবস্থিত।
২০০১ সালে বাগেরহাট বোমা হামলা
আক্রমণ
তত্ত্বাবধায়ক সরকার দায়িত্ব গ্রহণ করেছিল এবং বাংলাদেশে ২০০১ সালের সাধারণ নির্বাচনের প্রস্তুতি নেওয়া শুরু হয়েছিল। ২০০১ সালে বাংলাদেশ আওয়ামী লীগের বেশ কয়েকটি অনুষ্ঠানে সন্দেহভাজন ইসলামপন্থী সন্ত্রাসী গোষ্ঠী বোমা হামলা করে। প্রধানমন্ত্রী শেখ হাসিনার চাচাতো ভাই শেখ হেলাল উদ্দীন বাগেরহাট জেলার মোল্লাহাট উপজেলার খলিলুর রহমান ডিগ্রি কলেজ মাঠে বাংলাদেশ আওয়ামী লীগের নির্বাচনী জনসভায় বক্তব্য রাখছিলেন। তিনি যে সময় বক্তব্য রাখছিলেন সেসময় দুটি বোমা নিক্ষেপ করা হয় যার ফলে ৯ জন নিহত এবং ১০০ জনেরও বেশি লোক আহত হয়।
বিচার
এই হামলার পর একটি মামলা দায়ের করা হয়, যার কার্যক্রম ১৯ এপ্রিল ২০০৪ সালে বাংলাদেশ জাতীয়তাবাদী দলের শাসনামলে বন্ধ করে দেওয়া হয়। বাংলাদেশ আওয়ামী লীগ ক্ষমতায় ফিরে আসার পর স্বরাষ্ট্র মন্ত্রণালয় মামলাটি পুনরায় চালু করার পদক্ষেপ নেয়। অপরাধ তদন্ত বিভাগের তদন্তের পর ২০১১ সালের ২১ আগস্ট ৬ জনের বিরুদ্ধে অভিযোগ আনা হয়। আসামিরা হল, মোল্লাত বাংলাদেশ জাতীয়তাবাদী দলের শাখা সাবেক সভাপতি বাদশা মিয়া, হরকাতুল জিহাদ আল-ইসলামী বাংলাদেশের প্রধান মুফতি হান্নান, জামাত-উল-মুজাহিদীন বাংলাদেশের কর্মী আরিফুজ্জামান, জিল্লুর রহমান, হাফেজ মোহাম্মদ রকিব হাসান এবং আবু তালেব।
সিলেট পল্লী বিদ্যুৎ সমিতি-২
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
সিলেট পল্লী বিদ্যুৎ সমিতি-২ এর ২ লক্ষের অধিক গ্রাহক রয়েছে।
অন্তর্ভুক্ত উপজেলা
এ পল্লী বিদ্যুৎ সমিতির অন্তর্ভুক্ত উপজেলাগুলো হচ্ছে::
স্তন রোগ
স্তন রোগ বিভিন্ন শর্ত তৈরি করে। সবচেয়ে সাধারণ উপসর্গ হল স্তন ভর, স্তনে ব্যথা এবং স্তনবৃন্ত নিঃসরণ।
স্তনের বেশিরভাগ রোগই ক্যান্সারবিহীন।
স্তন টিউমার
থাম্ব| [[স্তন ক্যান্সার|স্তন ক্যান্সারের প্রাথমিক সতর্কতা লক্ষণ]] একটি স্তন টিউমার হল নিউওপ্লাসিয়ার ফলে স্তনের টিস্যুর অস্বাভাবিক ভর। একটি স্তন নিওপ্লাজম ম্যালিগন্যান্সি হতে পারে, যেমন ফাইব্রোডেনোমার মতো, অথবা এটি মারাত্মক হতে পারে, এই ক্ষেত্রে একে স্তন ক্যান্সার বলা হয়। উভয় ক্ষেত্রেই সাধারণত একটি স্তন পিণ্ড হিসাবে উপস্থাপন করা হয়। আনুমানিক ৭% স্তনের পিণ্ডগুলি হল ফাইব্রোডেনোমাস এবং ১০% হল স্তন ক্যান্সার, বাকিগুলি অন্যান্য সৌম্য বা কোন রোগ নয়।
ফিলোডস টিউমার হল একটি ফাইব্রোপিথেলিয়াল টিউমার যা হয় সৌম্য, বর্ডারলাইন বা ম্যালিগন্যান্ট।
স্তন ক্যান্সার
স্তন ক্যান্সার হল স্তনের টিস্যুর ক্যান্সার, যা সাধারণত দুধের নালী থেকে উদ্ভূত হয়। বিশ্বব্যাপী, স্তন ক্যান্সার হল মহিলাদের মধ্যে ক্যান্সারের প্রধান ধরন, সমস্ত ক্ষেত্রে ২৫% এর জন্য দায়ী। এটি ৫০ বছরের বেশি বয়সী মহিলাদের মধ্যে সবচেয়ে সাধারণ।
স্তন ক্যান্সারের লক্ষণগুলির মধ্যে থাকতে পারে স্তনে একটি পিণ্ড, স্তনের আকারে পরিবর্তন, ত্বকের ডিম্পলিং, স্তনবৃন্ত থেকে তরল আসা, একটি সদ্য উল্টানো স্তনবৃন্ত, বা ত্বকের লাল বা আঁশযুক্ত ছোপ। ম্যামোগ্রামের মতো স্তন ক্যান্সার স্ক্রীনিং প্রোগ্রামের মাধ্যমেও যখন ক্যান্সার উপসর্গবিহীন হয় তখন নির্ণয় করা যেতে পারে। স্তন ক্যান্সারের ফলাফল ক্যান্সারের ধরন, রোগের মাত্রা এবং ব্যক্তির বয়সের উপর নির্ভর করে পরিবর্তিত হয়। উন্নত বিশ্বে বেঁচে থাকার হার বেশি, ইংল্যান্ড ও মার্কিন যুক্তরাষ্ট্রের ৮০% থেকে ৯০% এর মধ্যে অন্তত ৫ বছর বেঁচে থাকে।
মহেন্দ্র সিং সোধা
মহেন্দ্র সিং সোধা একজন ভারতীয় পদার্থবিদ যিনি এমএস সোধা নামেই সমধিক পরিচিত। তিনি প্লাজমা পদার্থবিদ্যা, আলোকবিজ্ঞান ও শক্তি বিষয়ে একজন বিশেষজ্ঞ এবং লখনউ বিশ্ববিদ্যালয়, দেবী অহল্যা বিশ্ববিদ্যালয় এবং বরকতউল্লাহ বিশ্ববিদ্যালয়ের প্রাক্তন উপাচার্য। ১৯৭৪ সালে তিনি সর্বোচ্চ ভারতীয় বিজ্ঞান পুরস্কার শান্তি স্বরূপ ভাটনগর পুরস্কার পেয়েছিলেন। পরবর্তীতে ২০০৩ সালে পুনরায় ভারত সরকার তাকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী পুরস্কারে পুরস্কৃত করেছিল।
জীবনীক্রম
এম. এস. সোধা ১৯৩৩ সালের ৮ ফেব্রুয়ারি ভারতে জন্মগ্রহণ করেছিলেন। ১৯৫১ সালে তিনি এলাহাবাদ বিশ্ববিদ্যালয় থেকে পদার্থবিজ্ঞানে স্নাতকোত্তর ডিগ্রি অর্জন করেছেন এবং ১৯৫৩ সালে নয়াদিল্লির তৎকালীন ডিফেন্স সায়েন্স ল্যাবরেটরিতে (বর্তমান কালে এটি লেজার বিজ্ঞান এবং প্রযুক্তি কেন্দ্র) যোগ দিয়ে কনিষ্ঠ বিজ্ঞানী হিসাবে তার কর্মজীবন শুরু করেছিলেন। একই সময়কালে তিনি তার ডক্টরাল পড়াশোনা শুরু করেন এবং ১৯৫৫ সালে একই বিশ্ববিদ্যালয় থেকে ডক্টরাল ডিগ্রি (ডি.ফিল.) অর্জন করেন। তিনি ১৯৫৬ সাল পর্যন্ত ডিফেন্স সায়েন্স ল্যাবরেটরিতে যুক্ত ছিলেন। তারপর তিনি কানাডার ব্রিটিশ কলাম্বিয়া বিশ্ববিদ্যালয়ে পাড়ি জমান এবং ১৯৫৮ সাল অবধি সেখানে ডক্টরেটাল ফেলো হিসাবে পড়াশোনা করেন। মার্কিন যুক্তরাষ্ট্রে স্থানান্তরিত হয়ে ১৯৬১ সাল পর্যন্ত তিনি শিকাগোর আর্মার গবেষণা ফাউন্ডেশনে জ্যেষ্ঠ বিজ্ঞানী হিসাবে এবং পরবর্তীকালে নিউইয়র্কের রিপাবলিক এভিয়েশন কোম্পানিতে পদার্থবিজ্ঞানের প্রধান হিসাবে কাজ করেছিলেন। ১৯৬৪ সালে তিনি ভারতে ফিরে আসেন এবং দিল্লিতে অবস্থিত ভারতীয় প্রযুক্তিবিদ্যা প্রতিষ্ঠানে অধ্যাপক হিসাবে যোগদান করেন, যেখানে তিনি প্রতিষ্ঠানটির ডিন, বিভাগীয় প্রধান এবং অবশেষে ১৯৯২ সালে অবসর গ্রহণের পূর্ব অবধি একজন উপপরিচালক হিসেবে দায়িত্ব পালন করেছিলেন। এই সময়কালে তিনি ১৯৮৮ থেকে ১৯৯২ সাল পর্যন্ত দেবী অহল্যা বিশ্ববিদ্যালয়ের উপাচার্য হিসাবেও দায়িত্ব পালন করেছিলেন। ১৯৯২ সালে তিনি তিন বছরের (১৯৯২—১৯৯৫) মেয়াদে লখনউ বিশ্ববিদ্যালয়ের উপাচার্য এবং পরে ১৯৯৯ থেকে ২০০০ সাল পর্যন্ত দুই বছর মেয়াদে বরকতউল্লাহ বিশ্ববিদ্যালয়ের উপাচার্য হিসেবে নিযুক্ত হন। তিনি ড্রেসেল বিশ্ববিদ্যালয়ে পরিদর্শন অধ্যাপক এবং লখনউ বিশ্ববিদ্যালয়ের রামন ফেলো এবং পরিদর্শন অধ্যাপক হিসাবেও কাজ করেছেন।
উত্তরাধিকার
সোধা প্লাজমা এবং শক্তি বিষয়ক প্রাকৃতিক বিজ্ঞানের শাখাগুলিতে বিস্তৃত গবেষণা করেছেন। ন্ন সমকালীন পর্যালোচনা পত্রিকাতে তার ৫০০টিরও বেশি গবেষণাপত্র প্রকাশিত হয়েছে    । পাশাপাশি অনেক শিক্ষার্থীকে তাদের ডক্টরেট গবেষণায় সাহায্য করেছিলেন।
সোধা, দিল্লির ভারতীয় প্রযুক্তি প্রতিষ্ঠানে শক্তি অধ্যয়ন ও গবেষণা কেন্দ্র, অপ্টো-ইলেকট্রনিক্স গ্রুপ এবং প্লাজমা পদার্থবিজ্ঞান গ্রুপের মতো মতো বিভাগগুলো প্রতিষ্ঠায় অবদান রেখেছিলেন। লখনউ বিশ্ববিদ্যালয় এবং দেবী অহল্যা বিশ্ব বিদ্যালয়ে উপাচার্যের দায়িত্ব পালনকালে তিনি একাডেমিক পড়াশোনার বিকল্প হিসাবে স্ব-অর্থায়ন প্রবর্তনের ক্ষেত্রে গুরুত্বপূর্ণ ভূমিকা পালন করেছিলেন এবং দেবী অহল্যা বিশ্ববিদ্যালয়ে প্রকৌশল বিজ্ঞান অনুষদ প্রতিষ্ঠায় ভূমিকা রেখেছিলেন বলে জানা গেছে। তিনি ভারতের প্লাজমা পদার্থবিজ্ঞান সমিতি এবং ভারতের আলোকবিজ্ঞান সমিতির সভাপতি হিসাবেও দায়িত্ব পালন করেছেন।
পুরস্কার ও স্বীকৃতি
সোধা ভারতীয় জাতীয় বিজ্ঞান একাডেমি এবং ভারতের জাতীয় বিজ্ঞান একাডেমির একজন নির্বাচিত ফেলো। তিনি ১৯৭৪ সালে পদার্থবিজ্ঞানের জন্য সর্বশ্রেষ্ঠ ভারতীয় বিজ্ঞান পুরস্কার শান্তি স্বরূপ ভটনাগর পুরস্কার অর্জন করেছিলেন।  চার বছর পরে তিনি হরি ওম প্রেরিৎ শান্তি স্বরূপ ভাটনগর পুরস্কার পেয়েছিলেন। ২০০২ সালে তিনি বিশ্ব নবায়নযোগ্য শক্তি নেটওয়ার্ক এবং ইউনেস্কো থেকে বনায়ন শক্তিতে পথিকৃৎ পুরস্কার লাভ করেন। ভারত সরকার ২০০৩ সালে পদ্মশ্রী নাগরিক পুরষ্কারে তাকে সম্মানিত করে। তিনি ২০০৪ সালে ''ডা. কে এস রাও স্মৃতি জাতীয় পুরস্কার পেয়েছিলেন। দিল্লিতে অবস্থিত ভারতীয় প্রযুক্তিবিদ্যা প্রতিষ্ঠান ২০১১ সালের ২১শে মার্চে অনার দ্য মেন্টর'' প্রোগ্রামে ভূষিত করে।
কামিং ব্যাক টু লাইফ
"কামিং ব্যাক টু লাইফ" ব্রিটিশ রক ব্যান্ড পিংক ফ্লয়েডের গান। এটি তাদের ১৯৯৪ সালের দ্য ডিভিশন বেল অ্যালবামের অষ্টম ট্র্যাক হিসাবে প্রকাশিত হয়েছিল। গানটি এককভাবে রচনা করেছেন গিটারবাদক ডেভিড গিলমোর।
সুরারোপ
গিলমোর বলেছেন (ডেভিড গিলমোর ইন কনসার্ট ডিভিডিতে শোনা যায়) গানটি তার স্ত্রী পলি স্যামসনকে নিয়ে লেখা হয়েছিল। গানটি সি মেজর কি নোটে রচিত। গিলমোর গানটি ০০০১ ক্রমের ১৯৫৪ স্ট্রাটোকাস্টার গিটারে বাজিয়েছিলেন।
সরাসরি পরিবেশনা
গানটি ১৯৯৪-২০১৬ সাল পর্যন্ত গিলমোরের পরিবেশনাগুলিতে প্রধান হয়ে উঠেছে। ১৯৯৪ সালের ২৯ এপ্রিল টেক্সাস স্টেডিয়ামে গানটির সরারসরি পরিবেশনার অভিষেক ঘটে। এছাড়াও একই বছর দ্য ডিভিশন বেল সফর সহ গানটির প্রায় ৪০-এর অধিক পরিবেশনা হয়। ২০০১ থেকে ২০০২ সালে গিলমোরের আধা-অ্যাকাস্টিক শো, ২০০৪ সালে লন্ডনে ফেন্ডার স্ট্রেটোকাস্টারের ৫০তম বার্ষিকী কনসার্ট, এবং ২০০৬ সালে তার একক অন অ্যান আইল্যান্ড ট্যুর-এ গিলমোরের পরিবেশনকৃত বেশিরভাগেই পরিবেশনায় বাজানো হয়েছিল। এটি ২০১৫-১৬ র‌্যাটল দ্যাট লক ট্যুর চলাকালীন মূল অনুষ্ঠানের প্রধান হয়ে উঠেছে।
সরাসরি কর্মিবৃন্দ
পিংক ফ্লয়েড, ১৯৯৪ সফর
সরাসরি মুক্তি
গানটি নিম্নলিখিত সরাসরি অ্যালবাম, ডিভিডি বা ব্লু-রে সংস্করণে উপস্থিত হয়েছে:
শাহেদুল আলম শাহেদ
শাহেদুল আলম শাহেদ (জন্ম: ১২ ফেব্রুয়ারি ১৯৯১; শাহেদুল আলম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব সাইফ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে মাত্র ১ মৌসুম অতিবাহিত করার পর ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী এবং শেখ রাসেলের হয়ে খেলেছেন। ২০১৮–১৯ মৌসুমে, তিনি শেখ রাসেল হতে সাইফে যোগদান করেছেন।
২০১১ সালে, শাহেদ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে ১টি গোল করেছেন। দলগতভাবে, শাহেদ এপর্যন্ত ২টি শিরোপা জয়লাভ করেছেন, যার মধ্যে ১টি ঢাকা আবাহনীর হয়ে এবং ২টি শেখ জামালের হয়ে জয়লাভ করেছেন।
প্রারম্ভিক জীবন
শাহেদুল আলম শাহেদ ১৯৯১ সালের ১২ই ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১১ সালের ২রা ডিসেম্বর তারিখে, মাত্র ২০ বছর ৯ মাস ২১ দিন বয়সে, শাহেদ পাকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে শাহেদ সর্বমোট ৩ ম্যাচে ১টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই ডিসেম্বর তারিখে, মালদ্বীপের বিরুদ্ধে ২০১১ সাফ চ্যাম্পিয়নশিপের গ্রুপ পর্বের নিজেদের শেষে ম্যাচে বাংলাদেশের হয়ে একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
১৪৬২
১৪৬২ গ্রেগরীয় বর্ষপঞ্জির একটি সাধারণ বছর।
জলিনজার-এলিসন সংলক্ষণ
জলিনজার-এলিসন সংলক্ষণ (Zollinger–Ellison Syndrome (ZES)) হলো এমন একটি রোগ যেখানে অগ্ন্যাশয়ে পাকার্বুদ (গ্যাস্ট্রিনোমা নামক অর্বুদ (টিউমার) গঠিত হবার ফলে প্রচুর পরিমাণে গ্যাস্ট্রিন হরমোন ক্ষরণ হয় যা পাকস্থলীর প্রাচীরের কোষকে উদ্দীপিত করে এবং এর ফলে পাকস্থলীতে মাত্রাতিরিক্ত অম্ল (অ্যাসিড) নিঃসৃত হয়ে পাকস্থলীতে ক্ষতের সৃষ্টি হয়। এই রোগটি বিক্ষিপ্তভাবে যে কোনও ব্যক্তির হতে পারে অথবা অযৌন-ক্রোমোজোমমূলক প্রকট পারিবারিক সংলক্ষণ (অটোসোমাল ডমিন্যান্ট ফ্যামিলিয়াল সিনড্রোম) হিসাবে হতে পারে, যেটি ১নং প্রকারের বহুগুণাত্মক অন্তঃক্ষরা নবকলায়ন (মাল্টিপল এন্ডোক্রাইন নিওপ্লাসিয়া টাইপ-১) নামে পরিচিত। প্রাথমিকভাবে অর্বুদটি অগ্ন্যাশয়, গ্রহণী (ডুওডেনাম) বা পেটের লসিকাগ্রন্থিতে থাকতে পারে, তবে অন্যান্য অবস্থান যেমন হৃৎপিণ্ড, ডিম্বাশয়, পিত্তাশয়, যকৃৎ, বৃক্ক প্রভৃতি অঙ্গেও এটি থাকার প্রমাণ পাওয়া গিয়েছে।
মার্কিন যুক্তরাষ্ট্রের ওহাইও রাজ্য বিশ্ববিদ্যালয়ের শল্যবিদ রিচার্ড মিল্টন জলিনজার ও ই এইচ এলিসন ১৯৫৫ সালের এপ্রিল মাসে সর্বপ্রথম এই রোগের বর্ণনা দেন এবং পরবর্তীতে অ্যানালস অব সার্জারি নামক গবেষণা সাময়িকীতে এই বিবরণ প্রকাশ করেন।
লক্ষণ ও উপসর্গ
জলিনজার-এলিসন সংলক্ষণ রোগীদের পেটে ব্যথা এবং ডায়রিয়া হতে পারে। যাদের পাকস্থলী এবং ছোট অন্ত্রের গুরুতর ক্ষত রয়েছে তাদের ক্ষেত্রেও রোগ নির্ণয়ের সন্দেহ করা হয়, বিশেষ করে যদি তারা চিকিৎসায় সাড়া দিতে ব্যর্থ হয়।
পেয়ারা বতন
পেয়ারা বতন একটি বলিউডের ছবি। এটি ১৯৪৩ সালে মুক্তি পেয়েছিল।
ইয়োক্টো-
ইয়োক্টো (প্রতীক y) হলো মেট্রিক ব্যবস্থায় ব্যবহৃত একটি এককের উপসর্গ। ইয়োক্টো দ্বারা ১০−২৪ বা ০.০০ ০০ ০০ ০০ ০০ ০০ ০০ ০০ ০০ ০০ ০০ ০১ মানকে প্রকাশ করা হয়।
১৯৯১ সালে ওজন ও পরিমাপ বিষয়ক সাধারণ সম্মেলনে এককের উপসর্গ হিসেবে ইয়োক্টো গৃহীত হয়। শব্দটি ল্যাটিন octo বা গ্রিক οκτώ থেকে আগত, যার অর্থ "আট"; কেননা এই উপসর্গযুক্ত এককের মান ১০০০−৮ এককের সমান। ইয়োক্টো হলো এখন পর্যন্ত স্বীকৃত এককের ক্ষুদ্রতম এসআই উপসর্গ।
দেবদত্ত কুমার কিকাভাই প্যাটেল
দেবদত্ত কুমার কিকাভাই প্যাটেল (১৯৩৮-২০০১) গুজরাতের ভারতীয় জনতা পার্টির নেতা ছিলেন। তিনি ১৯৭০ থেকে ১৯১৯৭৬ সাল পর্যন্ত রাজ্যসভার সদস্য ছিলেন। প্যাটেল ১৯৯৮ সালে মহুভা আসন থেকে গুজরাত বিধানসভায় নির্বাচিত হয়েছিলেন।
কৃষক বনুরা পঞ্চায়েত
কৃষক বনুরা পঞ্চায়েত (আসাম কৃষক ও শ্রমিক দল) ভারতের আসামের একটি রাজনৈতিক সংগঠন। এটি আসামে ভারতের বিপ্লবী কমিউনিস্ট পার্টির জন্য উন্মুক্ত গণফ্রন্ট হিসাবে কাজ করেছিল। এটি ২ মে ১৯৪০ এ গৌহাটিতে একটি সম্মেলনে প্রতিষ্ঠিত হয়েছিল।
আদম
আদম আলাইহিস সাল্লাম, যিনি ছিলেন মানবকুলের সর্বপ্রথম মানুষ যাকে আল্লাহ তাআলা মাটি দিয়ে তৈরি করেছিলেন ,তিনি ইসলাম ধর্মে এবং সকল ধর্মের মানব কুলের পিতা, তাই তাকে মানব কুলের পিতা বলা হয়, আদম আলাইহিস সাল্লাম এবং তার স্ত্রী হাওয়া যিনি মানব কুলের মা সমস্ত মানুষের মা,
আদম কুরআনে বর্ণিত পৃথিবীর প্রথম মানুষ, প্রথম পয়গম্বর বা নবী। আল্লাহ তার পাঁজর থেকে তার স্ত্রী হাওয়াকে সৃষ্টি করেছেন মানবজাতির মা হিসেবে।
সৃজন ও পৃথিবীতে আগমন
আব্রাহামীয় ধর্মসমূহের বর্ণনা মতে আল্লাহ তাকে মাটি থেকে সৃষ্টি করেছেন। তার বাম পাজরের হাড় থেকে প্রথম মানবী হাওয়াকে সৃষ্টি করা হয়েছে। সৃষ্টির পর তাকে বিভিন্ন জিনিসের নাম শেখানো হয়। আল্লাহ’র আদেশ অবমাননার শাস্তি হিসাবে তাদের পৃথিবীতে প্রেরণ করা হয়। পৃথিবীতে আদমই ছিলেন একমাত্র ব্যক্তি যিনি জানতেন তিনি কত বছর বাঁচবেন। সৃষ্টিকর্তা (ইসলামে আল্লাহ) তাকে বলেছিলেন, "তুমি সহস্র বছর পৃথিবীতে বেঁচে থাকবে।" জেনেসিসে ৯৩০ বছর বেঁচে থাকার কথা বর্ণিত। আদম ও হাওয়ার গর্ভে জাত দুই সন্তানের নাম হাবিল এবং কাবিল। মৃত্যুর পর তাকে মাটিতে দাফন করা হয়েছিল। তাদের কবর হেবরনে বা কুবাইস পাহাড়ে না অন্যত্র সে সম্পর্কে সুস্পষ্ট তথ্য পাওয়া যায় না।
বাইবেলে আদম
আদিপুস্তক ১:-
মানবজাতিকে নিয়ে  ঈশ্বরের সৃষ্টির সর্বশেষ হিসাবে মানব সৃষ্টি সম্পর্কে বলে: "নর-স্ত্রী তিনি(ঈশ্বর) তাদের সৃষ্টি করেছেন, এবং তাদের আশীর্বাদ করেছেন এবং তাদের নাম আদম বলেছেন।" (আদিপুস্তক ৫: ২ সি)
ঈশ্বর মানবজাতিকে আশীর্বাদ করেন এবং আদেশ দেন "ফলশালী ও বহুগুণে বেড়ে ওঠো" এবং তাদের দান করে বলেন "সমুদ্রের মাছ, বাতাসের পাখি, গবাদি পশু এবং সমস্ত পৃথিবীর উপরে এবং সমস্ত লতানো জিনিসের উপরে তোমাদের কর্তৃত্ব দান করলাম যা পৃথিবীতে লম্বা হয়। "(আদিপুস্তক ১.২৬-২৭)।
আদিপুস্তক ২-
"ঈশ্বর 'আদম'(যার অর্থ একক পুরুষ মানুষ) গঠন করলেন মাটির ধুলাবালি থেকে এবং তাঁর নাকের মধ্যে জীবনের নিঃশ্বাস ফেললেন "(আদিপুস্তক ২) ঈশ্বর তখন এই প্রথম মানুষকে রাখলেন ইদনের উদ্যানে এবং তাকে বললেন যে, "বাগানের প্রতিটি গাছের ফল আপনি নির্দ্বিধায় খেতে পারো: তবে এই জ্ঞানের গাছের ফলটি অবশ্যই খাবে না: যেদিন তুমি তার ফল খাবে সেদিন তুমি অবশ্যই মারা যাবে! "(আদিপুস্তক ২:১৬)
ঈশ্বর বোধ করেলেন যে "লোকটির একা থাকা ভাল নয়" (আদিপুস্তক ২:১৮) এবং তাই কিছু প্রাণী আদমের কাছে নিয়ে আসে। সে তাদের নাম দেয়, কিন্তু সমস্ত প্রাণীর মধ্যে তাঁর কোনও সহকর্মী খুঁজে পাওয়া যায় নি! (আদিপুস্তক)
আদম যখন গভীর নিদ্রামগ্ন থাকে ঈশ্বর তার থেকে একটি মহিলা(হবাকে) গঠন করেন (আদিপুস্তক ২: ২১-২২), এবং আদম জেগে উঠে তাকে তাঁর সহায়ক হিসাবে অভিবাদন জানায়।
আদিপুস্তক ৩ (পতনের গল্প):
একটি সর্প সেই মহিলাকে(আদমের সহায়ক হবা) ঈশ্বরের আদেশ অমান্য করতে এবং জ্ঞানের গাছের ফল খেতে প্ররোচিত করে, যা জ্ঞান দেয়। মহিলা আদমকে অনুরূপভাবে কাজটি করার জন্য রাজি করে, যার পরে তারা জ্ঞানবৃক্ষের ফলটি খায়। অতঃপর তার তাদের নগ্নতার বিষয়ে সচেতন হয় এবং গাছের পাতা দ্বারা নিজেদের  আচ্ছাদন করে এবং ঈশ্বরের দৃষ্টিতে আড়াল করে। ঈশ্বর আদমকে প্রশ্ন করলে তিনি হবাকে দোষ দেয়। প্রথমে সর্পের উপরে ঈশ্বর রায় পাঠান। ফলটি হবার পেটে যাবার জন্য নিন্দা করেন। তারপরে তার সাজা হিসেবে তাকে সন্তান প্রসবের দায়িত্ব দেন এবং পরাধীনতার ব্যথার নিন্দা করে।  অবশেষে আদমকে বলেন তুমি তোমার খাদ্যের জন্য পৃথিবীতে কাজ করবে এবং শ্রমের জন্য নিন্দিত হবে এবং ফিরে আসেন তার সাজা স্বর্গমৃত্যুর উপর। অতঃপর ঈশ্বর পুরুষ ও স্ত্রীকে ইদনের উদ্যান থেকে বের করে দেন,যাতে তারা জীবন বৃক্ষকে না খায় এবং না অমর হয়ে যায়।
আদম চূড়া
আদম পাহাড় বা আদম চূড়া শ্রীলঙ্কার দক্ষিণ-পশ্চিমাংশে শ্রীপাড়া প্রদেশে অবস্থিত একটি পবিত্র চূড়া। এই চূড়ায় একটি পায়ের ছাপ আছে যার দৈর্ঘ্য ৫' ৭ এবং প্রস্থ ২' ৬। মুসলমান ও খ্রিস্টানদের বিশ্বাস পৃথিবীর আদিমানব জাতির আদিপিতা হজরত আদম (আঃ) নিষিদ্ধ ফল ভক্ষণের কারণে সৃষ্টিকর্তা কর্তৃক স্বর্গ/জান্নাত থেকে বিতাড়িত হন এবং এখানে প্রথম পৃথিবীতে নামেন। মুসলমানদের মতে, আদম ৩০' লম্বা ছিলেন। আদম পৃথিবীতে এসে চরম অনুতপ্ত হন এবং সৃষ্টিকর্তার কাছে ক্ষমা প্রার্থনা করেন। তখন ভুলের প্রায়শ্চিত্ত স্বরূপ এক পায়ে এক হাজার বছর দাড়িয়ে থাকেন এবং কান্নাকাটি করতে থাকেন। তার ফলস্বরূপ এখানে পবিত্র পায়ের পদচিহ্নের দাগ পড়ে যায়।
হামাদান
হামাদান বা হামেদান (, Hamadān) (প্রাচীন ফার্সি: হাংমেতানা, ইকবাতানা) ইরানের হামাদান প্রদেশের রাজধানী শহর। ২০০৬ খ্রিষ্টাব্দে আদমশুমারি অনুযায়ী এই শহরের জনসংখ্যা ৪,৭৩,১৪৯ এবং পরিবার সংখ্যা ১,২৭,৮১২।
হামাদানকে ইরান ও পৃথিবীর প্রাচীনতম শহরগুলোর অন্যতম হিসেবে ধরা হয়। ১১০০ খ্রিষ্টাপূর্বা‌ব্দে এটি এসিরিয়ানরা এই শহর দখল করেছিল এমন হওয়ার সম্ভাবনা রয়েছে। প্রাচীন গ্রিক ইতিহাসবিদ হেরোডোটাসের বক্তব্য অনুসারে এই শহর ৭০০ খ্রিষ্টপূর্বে মেডাসের রাজধানী ছিল।
পুরনো শহরের বিশেষ বৈশিষ্ট্য ও এর ঐতিহাসিক স্থানগুলোর কারণে গ্রীষ্মকালে হামাদানে পর্যটক সমাগম ঘটে। এটি তেহরানের প্রায় দক্ষিণপশ্চিমে অবস্থিত।
শহরের প্রধান প্রতীক গাঞ্জনামা, ইবনে সিনা স্মৃতিসৌধ ও বাবা তাহির স্মৃতিসৌধ। শহরের অধিবাসীদের মাতৃভাষা ফার্সি।
ইতিহাস
ক্লিফর্ড এডমন্ড বসওয়ার্থ‌ের মতানুযায়ী হামাদান খুবই পুরনো শহর। তার মতে এই শহরের নাম ১১০০ খ্রিষ্টপূর্বের এসিরিয়ান রাজা প্রথম তিগলাথ-পিলেসারের সময়ের কিউনিফর্ম‌ বিবরণে রয়েছে এমন হতে পারে, তবে হেরোডোটাস নিশ্চিতভাবে এর নাম উল্লেখ করেছেন যাতে বলা হয়েছে যে খ্রিষ্টপূর্ব ৭ম শতাব্দীতে মেডিয়ার রাজা ডিওকেস আগবাতানা বা ইকবাতানা শহর নির্মাণ করেছিলেন।
হামাদান মেডেস জাতি কর্তৃক প্রতিষ্ঠিত হয়েছিল এবং এই শহর ছিল মেডিয়ান সাম্রাজ্যের রাজধানী। পরে তা হাখমানেশী সাম্রাজ্যের কয়েকটি রাজধানীর অন্যতম রাজধানী হয়।
পার্থি‌য়ান যুগে তিসফুন দেশের রাজধানী হয় এবং হামাদান গ্রীষ্মকালীন রাজধানী ও পার্থি‌য়ান শাসকদের আবাসস্থল হিসেবে ব্যবহৃত হত। পার্থি‌য়ানদের পর সাসানীয়রা হামাদানে তাদের গ্রীষ্মকালীন প্রাসাদ নির্মাণ করে। ৬৩৩ খ্রিষ্টাব্দে সংঘটিত নাহাওয়ান্দের যুদ্ধের পর হামাদান মুসলিমদের হস্তগত হয়।
প্রথম বিশ্বযুদ্ধের সময় এখানে রুশ এবং তুরকি-জার্মা‌ন বাহিনীর মধ্যে প্রচন্ড লড়াই হয়। দুই বাহিনীই শহর অধিকার করেছিল। তবে শেষপর্যন্ত ব্রিটিশরা এর দখল লাভ করে। যুদ্ধ শেষে ১৯১৮ খ্রিষ্টাব্দে তা ইরানের হাতে তুলে দেয়া হয়।
জলবায়ু
হামাদান প্রদেশ জগ্রোস পর্বতমালার পূর্বে নাতিশীতোষ্ণ পাহাড়ি এলাকায় অবস্থিত। উত্তর ও উত্তরপূর্বের বিস্তীর্ণ‌ সমভূমি প্রায় সারাবছর ধরে বয়ে যাওয়া বায়ুপ্রবাহের প্রভাবাধীন থাকে।
এই অঞ্চলের কয়েকটি বায়ুপ্রবাহ হল: বসন্ত ও শীত ঋতুতে উত্তর ও উত্তরপূর্বের বায়ুপ্রবাহ, এটি প্রধানত আর্দ্র ও বৃষ্টিপাত ঘটায়। শরত ঋতুতে পশ্চিম-পূর্ব‌ বায়ুপ্রবাহ ও স্থানীয় বায়ুপ্রবাহ, এটি উচ্চ অংশ ও সমতলের বায়ুচাপের তারতম্যের কারণে হয়ে থাকে, এটি অনেকটা আসাদাবাদ অঞ্চলের বায়ুপ্রবাহের মত।
হামাদান আলওয়ান্দ পর্বতমালার নিকটে অবস্থিত। এখানে শুস্ক গ্রীষ্ম মহাদেশীয় জলবায়ু দেখা যায়। এছাড়া শীতকালে তুষার পড়ে থাকে। এটি ইরানের অন্যতম ঠান্ডা অঞ্চল। সবচেয়ে বেশি শীতের দিন তাপমাত্রা এর নিচে নেমে যায়। শীতকালে ভারি তুষারপাত হয় যা প্রায় দুইমাসব্যপীও হতে পারে। সংক্ষিপ্ত গ্রীষ্মকালে আবহাওয়া শান্ত, মনোরম ও রৌদ্রজ্জল থাকে।
জনগোষ্ঠী
১৯৯৭ খ্রিষ্টাব্দের আদমশুমারি অনুযায়ী হামাদানের জনসংখ্যা ছিল ১৬,৭৭,৯৫৭। সেই বছরের সরকারি পরিসংখ্যানের ভিত্তিতে হামাদান কাউন্টিতে সনসংখ্যা ছিল ৫,৬৩,৪৪৪। অধিকাংশ জনগণ পার্সি‌য়ান। এছাড়া হামাদানে সংখ্যালঘুদের মধ্যে উল্লেখযোগ্য সংখ্যক আজারবাইজানি ও অল্প সংখ্যক ইহুদি রয়েছে।
সংস্কৃতি
হামাদান অনেক কবি ও সাংস্কৃতিক তারকার আবাস। একে নিরবচ্ছিন্নভাবে অধ্যুষিত শহরের মধ্যে প্রাচীনতমের একটি বলা হয়ে থাকে।
চামড়া, সিরামিক ও কার্পেটের হস্তশিল্পের জন্য হামাদান বিখ্যাত।
ইরানের সাংস্কৃতিক ঐতিহ্য সংগঠন শুধু হামাদানের ২০৭টি স্থানকে ঐতিহাসিক ও সাংস্কৃতিক গুরুত্ববহ হিসেবে তালিকাভুক্ত করেছে।
বিজ্ঞানী ও লেখক ইবনে সিনাকে হামাদানে দাফন করা হয়েছে। ১১শ শতাব্দীর ইরানি কবি বাবা তাহিরকে এখানে দাফন করা হয়েছে।
মাকামাত বদিউজ্জামান আল-হামাদানির লেখক বদিউজ্জামান আল-হামাদানি হামাদানে জন্মগ্রহণ করেছেন।
ক্রীড়া
পাস তেহরান ফুটবল ক্লাব বিলুপ্তির পর ২০০৭ খ্রিষ্টাব্দের ৯ জুন পাস হামাদান ফুটবল ক্লাব গঠিত হয়। এই দল ও আলওয়ান্দ হামাদান ফুটবল ক্লাব আজাদেগান লীগে অংশগ্রহণ করেছে।
শহরের কিছু ক্রীড়া স্থাপনার মধ্যে রয়েছে: কুদস স্টেডিয়াম, শহীদ মুফাত্তাহ স্টেডিয়াম, তাখতি স্পোর্ট কমপ্লেক্স ও হামাদানের জাতীয় স্টেডিয়াম।
শিক্ষাব্যবস্থা
পারস্যের সাংবিধানিক বিপ্লবের পূর্বে হামাদানের শিক্ষাব্যবস্থা মক্তব ও ধর্মীয় বিদ্যালয় কেন্দ্রিক ছিল। ফখরি মোজাফারি স্কুল ছিল হামাদানের প্রথম আধুনিক স্কুল। এটি এই বিপ্লবের পর স্থাপিত হয়। হামাদানে বিদেশি প্রতিষ্ঠান কর্তৃক প্রথম আধুনিক স্কুল ছিল এলাইয়েন্স ও লাজারিস্ট।
হামাদানের কিছু জনপ্রিয় বিশ্ববিদ্যালয় হল:
জমজ শহর – বোন শহর
হামাদান নিম্নোক্ত শহরগুলোর জমজ শহর:
১৯৮৯ এএফসি মহিলা চ্যাম্পিয়নশিপ
১৯৮৯ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের সপ্তম আসর। এটি ডিসেম্বর ১৯ থেকে ডিসেম্বর ২৯ পর্যন্ত ১৯৮৯ সালে হংকংয়ে অনুষ্ঠিত হয়। টুর্নামেন্টের ফাইনালে চীনা তাইপেইের বিপক্ষে চীন বিজয়ী হয়। এটি ছিল চীনের দ্বিতীয় শিরোপা জয়।
নাগোয়া বিশ্ববিদ্যালয়
নাগোয়া বিশ্ববিদ্যালয় জাপানের নাগোয়াতে অবস্থিত একটি বিশ্ববিদ্যালয়।
বড় O লিখনপদ্ধতি
বড় O লিখনপদ্ধতি (Big O notation বা Big Oh notation) হচ্ছে একধরনের গাণিতিক লিখনপদ্ধতি যা ফাংশনের অসীমতটীয় আচরণ বর্ণনায় ব্যবহার করা হয়। এটি লান্ডাউ লিখনপদ্ধতি (Landau notation) বা অসীমতটীয় লিখনপদ্ধতি (asymptotic notation) নামেও পরিচিত। এই লিখনপদ্ধতি ব্যবহার করে অত্যন্ত বড় বা অত্যন্ত ছোট ইনপুটের জন্য কোন ফাংশনের আচরণ সরল কিন্তু সুনির্দিষ্ট উপায়ে বর্ণনা করা সম্ভব, ফলে অন্যান্য ফাংশনের সাথে সহজেই ফাংশনটিকে তুলনা করা যায়।
O প্রতীকটি অপর একটি সরলতর ফাংশনের সাপেক্ষে কোন ফাংশনের মানের অসীমতটীয় ঊর্ধ্বসীমা নির্দেশ করে। এছাড়া o, Ω, ω, ও Θ প্রতীকগুলি অন্যান্য ঊর্ধ্ব, নিম্ন, বা বদ্ধ সীমা নির্দেশ করে।
সাধারণ সংজ্ঞা
ধরা যাক f(x) ও g(x)) বাস্তব সংখ্যা সেটের কোনো উপসেটের উপর সংজ্ঞাত x এর দুটি ফাংশন (function)। তাহালে আমরা লিখতে পারি, যদি এবং কেবলমাত্র যদি (if and only if) x এর যথেষ্ট বড় (sufficiently large) মানের জন্য, প্রকৃ্ত মানের (absolute value)বিচারে g(x) খুব বেশি হলে f(x) এর কোনো ধ্রুবক গুণ পরিমাণ (constant times)। অরথাৎ, f(x) = O(g(x)) যদি এবং কেবলমাত্র যদি এমন একটি ধনাত্মক বাস্তব সংখ্যা M এবং একটি বাস্তব সংখ্যাx0 পাওয়া যায় যার জন্য, আনেক ক্ষেত্রে, যখন আমরা বৃ্দ্ধি হার (growth rate) এর উপর কাজ করি এবং যখন x অসীমের দিকে ধাবমান হয়, তখন এটুকু বলাই যথেষ্ট যে, f(x) = O(g(x)).
এই প্রতীকটি অনেক সময়েই কোনো বাস্তব সংখ্যা aএর নিকটে f এর প্রকৃতি নির্ধারণের কাজে ব্যবহৃত হয়ে থাকে। (প্রায়েই, a = 0): আমরা তখন বলিঃ
ব্যবহার
এটি গণিতে সাধারণত কোন কর্তিত অসীম ধারার অবশিষ্ট রাশির আচরণ বর্ণনায় ব্যবহৃত হয়।
কম্পিউটার বিজ্ঞানে এটি অ্যালগোরিদমসমূহের বিশ্লেষণে অ্যালগোরিদমের জটিলতা নির্ণয়ে ব্যবহৃত হয়।
এই লিখনপদ্ধতিটি সর্বপ্রথম উল্লেখ করেন জার্মান সংখ্যাতাত্ত্বিক পাউল বাখমান, ১৮৯৪ সালে তার রচিত Analytische Zahlentheorie (আনালিটিশে ৎসালেনটেওরি বিশ্লেষণী সংখ্যাতত্ত্ব) বইটির দ্বিতীয় খণ্ডে। পরবর্তীতে জার্মান সংখ্যাতাত্ত্বিক এডমুন্ড লান্ডাউ লিখনপদ্ধতিটির ব্যাপক ব্যবহার করেন এবং এজন্য O-কে কখনো কখনো লান্ডাউ প্রতীক নামেও ডাকা হয়।
কাপড়ের মাসিক প্যাড
থাম্ব| বিভিন্ন কাপড়ের মাসিক প্যাডের ঝুড়ি থাম্ব| কোকোপেলি মোটিফ সহ পুনরায় ব্যবহারযোগ্য কাপড়ের মাসিক প্যাড কাপড়ের মাসিক প্যাড হল অন্তর্বাসে পরা কাপড়ের প্যাড, মাসিকের তরল (জরায়ুর আস্তরণ থেকে রক্ত) সংগ্রহের জন্য। এগুলি এক ধরনের পুনঃব্যবহারযোগ্য মাসিক স্বাস্থ্যবিধি পণ্য এবং স্যানিটারি ন্যাপকিন বা মাসিক কাপের বিকল্প। যেহেতু এগুলো পুনরায় ব্যবহার করা যেতে পারে, তাই এগুলো সাধারণত নিষ্পত্তিযোগ্য প্যাডের তুলনায় কম ব্যয়বহুল এবং উত্পাদিত বর্জ্যের পরিমাণ হ্রাস করে।
১৪৬৩
১৪৬৩ গ্রেগরীয় বর্ষপঞ্জির একটি সাধারণ বছর।
নাম-ম্খা'-দ্পাল-ব্জাং (ঙ্গোরছেন)
নাম-ম্খা'-দ্পাল-ব্জাং (১৫৩২-১৬০২) তিব্বতের ঙ্গোর-এ-বাম-ছোস-ল্দান বৌদ্ধবিহারের ত্রয়োদশ প্রধান বা ঙ্গোর-ছেন ছিলেন।
সংক্ষিপ্ত জীবনী
নাম-ম্খা'-দ্পাল-ব্জাংয়ের পিতা 'ত্শো-ম্দ্জাদ-কুন-দ্গা'-দোন-'গ্রুব ছিলেন একজন বিখ্যাত চিকিৎসক। তার মাতার নাম ছিল ল্হা-মো-বু-'দ্রেন । জন্মের সময় তার নাম রাখা হল ছোস-স্ক্যোং-দ্পাল-'ব্যোর । তেরো বছর বয়সে তিনি নাম-ম্খা'-সাংস-র্গ্যাস  নামক মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেনের শিষ্যের নিকট দীক্ষালাভ করেন। ষোল বছর বয়সে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-ল্হুন-গ্রুব নামক দশম ঙ্গোর-ছেন ও সাংস-র্গ্যাস-সেং-গে নামক একাদশ ঙ্গোর-ছেনের নিকট শিক্ষার্থীর শপথ এবং সাতাশ বছর বয়সে সাংস-র্গ্যাস-সেং-গের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন সাংস-র্গ্যাস-সেং-গে, ঙ্গাগ-দ্বাং-কুন-রিগ, গ্ন্যান-ছেন-গ্রাগ্স-পা-ব্লো-গ্রোস , ছোস-র্জে-ব্লো-গ্রোস-গ্রাগ্স-পা , রিন-ছেন-ব্ক্রা-শিস-র্গ্যাল-ম্ত্শান , ম্ঙ্গা'-রিস-ব্লো-গ্রোস-ব্জাং-পো  প্রভৃতি। ১৫৭৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ত্রয়োদশ প্রধান হিসেবে নির্বাচিত হন এবং পাঁচ বছর ওই পদে থাকেন। ১৫৯০ খ্রিষ্টাব্দে তিনি পুনরায় ঐ পদে নির্বাচিত হন। তার অন্যতম উল্লেখযোগ্য শিষ্য ছিলেন কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন এবং গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন।
নিরালী দুনিয়া
নিরালী দুনিয়া একটি বলিউড চলচ্চিত্র। এটি ১৯৪০ সালে মুক্তি পায়।
অব্যয় পদ
অব্যয় হলো বাংলা ব্যাকরণের একটি পদ, যেটির বাক্যের মধ্যে ব্যবহারের সময় কোনো পরিবর্তন ঘটে না। তবে আধুনিক বাংলা ব্যাকরণে এই পদটি অনুসর্গ, সংযোজক ও আবেগসূচক পদে বিভক্ত।
সংজ্ঞা
বাক্যে বা শব্দের সাথে ব্যবহৃত যে সকল ধ্বনি-বিভক্তি, বচন, লিঙ্গ ও কারকভেদে কোনোভাবে পরিবর্তন হয় না, সেসকল পদকে অব্যয় বলে।
প্রকৃতি
বাংলা ব্যাকরণে অব্যয়ের নির্ধারিত প্রকৃতিসমূহ:
রূপ ও ব্যবহার
গঠন প্রকৃতির দিক থেকে অব্যয় এক বা একের অধিক বর্ণ বা শব্দ দিয়ে হতে পারে। যেমন–
বাক্যে অব্যয়ের ব্যবহার যেসব কারণে হয়ে থাকে:
প্রকারভেদ
আধুনিক বাংলা ব্যাকরণে অব্যয়পদ তিনটি মূল ভাগে বিভক্ত:
শব্দ-উৎসের বিচারে অব্যয়
শব্দ-উৎসের বিচার হলো নির্ধারিত অব্যয়টি কোন ভাষার সূত্রে বাংলা ভাষায় প্রবেশ করেছে। এই বিচারে অব্যয় চার প্রকার।
হেমেন্দ্রনাথ মজুমদার
হেমেন্দ্রনাথ বর্তমান বাংলাদেশের কিশোরগঞ্জে জন্মগ্রহণ করেছিলেন । হেমেন্দ্রনাথের আদি নিবাস বর্তমান বাংলাদেশের ময়মনসিংহের গচিহাটা । ১৯১০ খ্রিষ্টাব্দে তিনি কলকাতায় গভর্নমেন্ট স্কুল অফ আর্টে ভর্তি হন । ১৯১১ থেকে ১৯১৫ অবধি তিনি কলকাতার জুবিলি স্কুল অফ আর্টে পড়াশোনা করেন । পঞ্চম জর্জের ভারত আগমন উপলক্ষে তিনি কলেজ তোরণ সাজানোর আদেশ অমান্য করে কলেজ ত্যাগ করেন ।
ভারতের বিভিন্ন শহরে চিত্র প্রতিযোগিতায় তিনি তার কৃতিত্ব দেখিয়েছিলেন । ১৯২১ এবং ১৯২২ সালে তিনি বোম্বে আর্ট একজিবিশনে প্রথম পুরস্কার লাভ করেন । সিক্তবসনা সুন্দরী নারীর ছবি আঁকায় তার খ্যাতি ছিল । শিল্পী, ইন্ডিয়ান মাস্টার ও আর্ট অফ এইচ মজুমদার নামক চিত্রপত্রিকাগুলির তিনি সম্পাদক এবং তত্ত্বাবধায়ক ছিলেন ।
১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, ভবানীচরণ লাহা এবং অতুল বসুর সাথে স্থাপন করেন ইন্ডিয়ান অ্যাকাডেমি অফ ফাইন আর্ট । ১৯৩১ খ্রিষ্টাব্দে তাকে কাশ্মীরের মহারাজা কাশ্মীরে থাকা এবং ছবি আঁকার জন্য আমন্ত্রন জানিয়েছিলেন । ১৯৩২ খ্রিষ্টাব্দ থেকে ১৯৩৮ খ্রিষ্টাব্দ তিনি পাঞ্জাবের পাতিয়ালা রাজ্যের রাজশিল্পীর পদে ছিলেন ।
তার আঁকা বিখ্যাত ছবির মধ্যে উল্লেখযোগ্য: স্মৃতি, মানসকমল, পরিণাম, অনন্তের সুর, সাকী, কমল না কন্টক প্রভৃতি ।
লুকা পাচিওলি
thumb|220px|লুকা প্যাসিওলির একটি প্রতিকৃতি। ফ্রা লুকা বার্তোলোমেয়ো দে পাচিওলি বা লুকা পাচিওলি (১৪৪৭-১৫১৭) ছিলেন একজন ইতালীয় গণিতবিদ। তিনি লেওনার্দো দা ভিঞ্চির বন্ধু ও গণিত শিক্ষক ছিলেন এবং হিসাববিজ্ঞান বিষয়ে গুরুত্বপূর্ণ অবদান রাখেন। তাঁকে "হিসাববিজ্ঞান ও হিসাবরক্ষণের পিতা" নামে ডাকা হয়। তিনি হচ্ছেন ইতিহাসের প্রথম ব্যক্তি যিনি হিসাববিজ্ঞান বিষয়ে সর্বপ্রথম গবেষণাকর্ম প্রকাশ করেছিলেন।
ব্যক্তিগত জীবন
লুকা পাচিওলি ১৪৪৭ সালে "সানসিপলক্রো"তে জন্মগ্রহণ করেন। সেখানেই তিনি ছোটবেলার শিক্ষাগ্রহণ শেষ করেন। স্কুলে তিনি গতানুগতিক শিক্ষা গ্রহণের বদলে ব্যবসা শিক্ষায় বাধ্য হন। যৌবনের শুরুতে তিনি গণিতের শিক্ষক হিসেবে ব্যক্তিগতভাবে কাজ করতেন। একসময় তিনি গণিতের শিক্ষকতা ছেড়ে দিতে বাধ্য হন এবং ১৪৯৪ সালে তার প্রথম বই প্রকাশ করেন। এর নাম ছিল "Sunma De Arithmetic Geometrica Proportionate Proportionalita"। তার এই বই প্রকাশের পর তিনি ইতালির মিলান শহররের ডিউকের কাছ থেকে মিলানে এসে তার সাথে কাজ করার আমন্ত্রণ পান। মিলানেই তিনি লেওনার্দো দা ভিঞ্চির সাথে পরিচিত হন এবং তাকে গণিত পড়ানো শুরু করেন।
পার্থক্যমূলক রোগনির্ণয়
স্বাস্থ্যসেবায়, একটি পার্থক্যমূলক রোগনির্ণয় (সংক্ষেপে 'DDx') হল সঠিক নির্ণয়ের জন্য রোগীর ইতিহাস এবং শারীরিক পরীক্ষা বিশ্লেষণের একটি পদ্ধতি। এটি একটি নির্দিষ্ট রোগ বা অবস্থাকে অন্যদের থেকে আলাদা করা জড়িত যা অনুরূপ ক্লিনিকাল বৈশিষ্ট্য সহ উপস্থিত থাকে। পার্থক্যমূলক রোগনির্ণয়ের পদ্ধতিগুলি চিকিৎসকদের দ্বারা রোগীর নির্দিষ্ট রোগ নির্ণয় করার জন্য বা, অন্ততপক্ষে, কোন আসন্ন জীবন-হুমকির অবস্থা বিবেচনা করার জন্য ব্যবহার করা হয়। প্রায়শই, একটি সম্ভাব্য রোগের প্রতিটি পৃথক বিকল্পকে একটি ডিফারেনশিয়াল ডায়াগনোসিস বলা হয় (যেমন, তীব্র ব্রঙ্কাইটিস একটি কাশির মূল্যায়নে একটি ডিফারেনশিয়াল নির্ণয় হতে পারে, এমনকি চূড়ান্ত নির্ণয়টি সাধারণ সর্দি হলেও)।
আরও সাধারণভাবে, একটি ডিফারেনশিয়াল ডায়াগনস্টিক পদ্ধতি' হল একটি পদ্ধতিগত নিদান পদ্ধতি একটি রোগ সত্তা এর উপস্থিতি সনাক্ত করতে ব্যবহৃত যেখানে একাধিক বিকল্প সম্ভব। এই পদ্ধতিটি অ্যালগরিদম নিয়োগ করতে পারে, নির্মূলের প্রক্রিয়া এর মতো, অথবা অন্ততপক্ষে তথ্য প্রাপ্তির একটি প্রক্রিয়া যা প্রার্থীর অবস্থার "সম্ভাবনা"কে উপসর্গ, রোগীর ইতিহাস এবং চিকিৎসার মতো প্রমাণ ব্যবহার করে নগণ্য মাত্রায় সঙ্কুচিত করে। ডায়াগনস্টিশিয়ানের (বা কম্পিউটারাইজড বা কম্পিউটার-সহায়তা রোগ নির্ণয়ের জন্য, সিস্টেমের সফ্টওয়্যার) মনের আস্থাকে এপিস্টেমিক সামঞ্জস্য করার জন্য জ্ঞান।
ডিফারেনশিয়াল ডায়াগনোসিসকে হাইপোথেটিকো ডিডাকটিভ মডেল এর বাস্তবায়নের দিক হিসাবে বিবেচনা করা যেতে পারে, এই অর্থে যে প্রার্থীর রোগ বা অবস্থার সম্ভাব্য উপস্থিতি অনুমান হিসাবে দেখা যেতে পারে যা চিকিৎসকরা আরও সত্য বা মিথ্যা হিসাবে নির্ধারণ করে।
একটি ডিফারেনশিয়াল ডায়াগনোসিস সাধারণত সাইকিয়াট্রি/সাইকোলজির ক্ষেত্রেও ব্যবহার করা হয়, যেখানে দুটি ভিন্ন ডায়াগনোসিস একটি রোগীর সাথে সংযুক্ত করা যেতে পারে যে লক্ষণগুলি প্রদর্শন করছে যা উভয় রোগ নির্ণয়ের সাথে মানানসই হতে পারে। উদাহরণস্বরূপ, বাইপোলার ডিসঅর্ডারে আক্রান্ত একজন রোগীকে উভয় অবস্থার উপসর্গের সাদৃশ্যের কারণে বর্ডারলাইন পার্সোনালিটি ডিসঅর্ডারের একটি ডিফারেনশিয়াল ডায়াগনোসিস দেওয়া যেতে পারে।
একটি ডিফারেনশিয়াল ডায়াগনসিস তালিকা প্রস্তুত করার জন্য ব্যবহৃত কৌশলগুলি স্বাস্থ্যসেবা প্রদানকারীর অভিজ্ঞতার সাথে পরিবর্তিত হয়। যদিও নবজাতক প্রদানকারীরা রোগীর উদ্বেগের জন্য সমস্ত সম্ভাব্য ব্যাখ্যা মূল্যায়ন করার জন্য পদ্ধতিগতভাবে কাজ করতে পারে, যাদের বেশি অভিজ্ঞতা রয়েছে তারা প্রায়ই রোগীকে বিলম্ব, ঝুঁকি এবং অদক্ষ কৌশল বা পরীক্ষার খরচ থেকে রক্ষা করার জন্য ক্লিনিকাল অভিজ্ঞতা এবং প্যাটার্ন স্বীকৃতির উপর আকৃষ্ট করে।  কার্যকর প্রদানকারীরা একটি প্রমাণ-ভিত্তিক পদ্ধতি ব্যবহার করে, ক্লিনিকাল গবেষণা থেকে জ্ঞানের সাথে তাদের ক্লিনিকাল অভিজ্ঞতার পরিপূরক।
প্রোটন পাম্প ইনহিবিটর
PPI সারা বিশ্বে সবচেয়ে বেশি বিক্রীত ওষুধ। এই গ্রুপের প্রথম ওষুধ ওমিপ্রাজল বিশ্ব স্বাস্থ্য সংস্থা-র জরুরি ওষুধের তালিকায় স্থান পেয়েছে। ১৯৮০ সালে প্রোটন পাম্প ইনহিবিটর আবিষ্কার হয় এবং ১৯৮৮ সালে ওমিপ্রাজল প্রথম বাজারে আসে।
বর্তমানে ব্যবহৃত প্রোটন পাম্প ইনহিবিটরগুলো হলো:
ভাবনা মাকওয়ানা
ভাবনা মাকওয়ানা দ্বাদশ গুজরাত বিধানসভার তালাজা আসন থেকে বিধানসভার সদস্য নির্বাচিত হয়েছিলেন।